### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 14. april 2021 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 7. april 2021.

**Beslutningsforslag fra V**

Venstre fremsætter følgende beslutningsforslag:

1. At der på jobcentret omplaceres medarbejdere, som alene har til opgave, at under-støtte ledige der lever under social kontrol, ud på arbejdsmarkedet, samt uddanne kvinderne i frihedsrettigheder, seksualitet og ligestilling.

2. At disse medarbejdere deler deres arbejdstid mellem jobcenter og krisecenter, således at vi også møder kvinderne, der hvor de er, og understøtter deres motivation for et frit og selvstændigt liv.

3. At der etableres et tæt samarbejde mellem kommunen, ungdomsuddannelserne og skadestuerne, evt. i form af en hotline, så bekymringer om æresrelateret trusler/vold kan tilgå direkte til en kontaktperson i kommunen.

4. At Rådmanden søger inspiration hos bl.a. Odense Kommune, der er lykkes med at etablere et kvindenetværk, der, med uddannelse, sproglige og kulturelle kompetencer understøtter minoritetskvindernes frihedskamp, så kvinderne selv kan bekæmpe fysisk, psykisk, seksuel, økonomisk og materiel vold.

Motivation

En ny rapport fra [adresse] fastslår at negativ social kontrol er et massivt problem idet at mændene og familierne presser kvinderne til ikke at stå til rådighed for arbejdsmarkedet og sige nej til job eller praktikforløb på arbejdspladser, hvor der arbejder mænd. Det er kendt at kvinder fra ikke vestlige landes arbejdsmarkedstilknytning er signifikant lavere end etniske danske kvinder. Kvinderne i undersøgelsen giver direkte udtryk for at de oplever pres fra deres familie eller omgangskreds i forhold til ikke at stå til rådighed for arbejdsmarkedet. Det er værd at bemærke, at kvinder med ikke vestlig baggrund er stærkt overpræsenteret på krisecentrene.

Problemerne med æresrelaterede trusler er lige så alvorlige her i [adresse]. Den seneste evaluering af indsatsen mod social kontrol bekræfter ovenstående bekymrende tendens. Bl.a. fremgår det af evalueringen, at negativ social kontrol og æresrelaterede konflikter præger hverdagen for mange borgere i [adresse] og konkret har 153 borgere opsøgt hjælp til at få støtte til et frit og selvstændigt liv. Venstre er også bekymret over den store gruppe af unge mellem 15 og 18 år, der også føler sig presset af familierne til liv de ikke ønsker.

I Venstre mener vi, at en person der afskæres fra et frit og selvstændigt liv, er en person for meget. Vi skal bekæmpe negativ social kontrol, fysisk-, psykisk-, seksuel-, og økonomisk og vold mod kvinder og de unge. Vi ser derfor et behov for at omlægge indsatsen til en proaktiv og offensiv indsats, fremfor den aktuelle som borgerne selv skal opsøge.

Vi ønsker at omlægge indsatsen så den sker i de miljøer kvinderne og de unge befinder sig i, for på den måde at sikre en hurtig hjælp og en nærhed i indsatsen. På den måde mindsker vi afstanden mellem kommune, borger, og institutionerne og vi kan understøtte motivationen der hvor den opstår.

Stillet af Natasja Klausen (V) den 7. december 2020, på vegne af Venstre i Århus Kommune.

**Indstilling fra Magistratsafdelingen for Sociale Forhold og Beskæftigelse.**

**Svar på forslag fra V om at styrke indsatsen mod æresrelateret vold og negativ social kontrol**

### Resumé

Byrådet vedtog den 16. december 2020 at sende Venstres forslag om at Styrke indsatsen mod æresrelaterede vold og social kontrol til magistratsbehandling. Venstre foreslår en omplacering af medarbejdere på Jobcentret, der kan understøtte ledige, der lever under negativ social kontrol, samt at arbejdstiden deles mellem jobcenter og krisecenter. Derudover foreslår Venstre et tæt samarbejde med ungdomsuddannelserne og skadestuen samt, at Rådmanden for Sociale Forhold og Beskæftigelse søger inspiration hos bl.a. Odense Kommune i forhold til at styrke minoritetskvinders frihedskamp.

I Sociale Forhold og Beskæftigelse pågår en større proces, som skal afdække, hvordan indsatsen mod negativ social kontrol kan styrkes i [adresse]. Resultatet af denne proces forventes forelagt for Byrådet ultimo april 2021. I denne proces, er der også fokus på bl.a. unge, beskæftigelsesområdet og samarbejde med uddannelsesinstitutionerne, og der indhentes inspiration og viden fra andre kommuner, civilsamfundsaktører, fagpersoner mv.

### Indstilling

Det indstilles:

At 1) Byrådet tager til efterretning, at forslaget fra Venstre inkluderes i den videre afdækkende proces i Sociale Forhold og Beskæftigelse, der skal føre til forslag til en styrket indsats mod negativ social kontrol i [adresse].

At 2) Byrådet godkender, at der arbejdes videre med de konkrete forslag fra Venstre ud fra den beskrevne tilgang jf. afsnit 5.

### Sagens forløb

16-12-2020 [adresse]

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 16. december 2020 om magistratsbehandling af forslaget.

Sagen bedes tilbagesendt byrådet via Magistraten.

 03-03-2021 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 10-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-03-2021 Magistraten
Fremsendes til [adresse] med bemærkning, at Magistraten i mødet den 15. marts 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 3. marts 2021.
 24-03-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 24. marts 2021.
 07-04-2021 Social- og Beskæftigelsesudvalget

Irma Johansen, Jytte Mathiasen, Karlo Nørgaard, Ronni Mathiasen, Lennarth Gregersen og Kent Steffensen kunne tiltræde indstillingen i overensstemmelse med Magistratens anbefaling.

Anders Jepsen kunne tiltræde med bemærkningen, at man udover at indarbejde Venstres forslag i et kommende udspil også bør indarbejde måleredskaber til evaluering af samarbejdet med krisecentre og ungdomsskoler med henblik på at opnå viden om, om indsatserne virker efter hensigten.

 14-04-2021 Aarhus Byråd
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 14. april 2021 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 7. april 2021.